text: Brand ved Frederikshåb Plantage skaber store røgskyer
  25 maj 2018 kl. 10.33
  Der er opstået en naturbrand i Frederikshåb Plantage. En nabo frygter, at ilden breder sig og er gået igang med at gøre alt vådt.
  Der er fredag middag opstået en naturbrand i Frederikshåb Plantage. 
  En nabo til branden fortæller til TV SYD, at hun er bange for, at ilden skal brede sig:
  - Jeg kan se røg en masse. Vi er gået i gang med at gøre det hele vådt herhjemme, for ilden springer med vinden. Det er en dynamittønde herude i øjeblikket, fordi det er så tørt.
  Røgen kan ses op til 20 kilometer væk. En anden nabo fortæller, at der lige nu er seks brandbiler i gang med at slukke branden.
  Sydøstjyllands Politi bekræfter branden over for TV SYD, men har ikke ydeligere informationer lige nu.
  Dennis Frost Sørensen fra Vejen har lavet disse optagelser omkring 50 meter fra branden.
  KLIK og se mere tv på localeyes.dk
  
  